今日出咗去佐敦做野，差唔多三點，先有得食Lunch。路過澳洲牛奶公司，平時會見好多遊客排隊。今日竟然冇乜人，於是就快快手，入去食個快、靚、正嘅茶餐先返公司。唔知係咪今日唔多人，侍應態度雖然唔稱得上好好，但比起之前黎過嘅待遇，今日好好多。茶餐 (火腿煎雙蛋配多士+叉燒通粉+熱飲) $43 - 煎雙蛋煎到脆邊，正。多士烘到好脆，塗上牛油，好香口。叉燒通粉湯底非常一流，通粉煮得好彈牙。叉燒切得薄薄，有少少肥肉，食起上嚟唔乾身。奶茶茶味濃，好滑。